Den Vest-Sjællandske Avis, 1830-11-06
Man har faaet nye Efterretninger fra London. Hertugen af Vellington er, som der fortælles, paa sin Tilbagekomst fra Overhuset blevet forhaanet af Pøbelen paa Gaden, som kastede Stene efter ham; han var til Hest og undgik den rasende Folkestimmel, som bestod af 150 Mennesker, ved at flygte ind i Greve Bathursts Huus i Downing Street; dog omtvivler Bladet Times dette Skandal (hersker der Frihed i et Land, hvori man ikke kan gaae frit paa Gaden?) J Grevskabet Kent har Almuen gjort Opstand og begyndt at ødelægge Tærskemaskinerne, saa at Regieringen har maattet sende Tropper dertil. – Den 24de Octbr. blev paa Smithfield Torvet i London holdet en Forsamling af Radical-Reformatorerne, hvori Talerne førte er saa revolutionairt Sprog, at Politiet fandt det fornødent at blande sig i Sagen, som det giorde paa en saa moderat og sindig Maade, at det fik de Radicale til at begive sig bort. – J Rotunda ved Blakfriars Broe har det Londonske politiske Selskab, 1500 Personer i Tallet, Mandfolk og Fruentimmer, hvoraf nogle bare trefarvede Baand, holdet en Forsamling under den vidt bekiendte Henty Hunts Forsæde, hvori en Lykønsknings=Addresse til Belgierne blev voteret. – Den driftige O'Connel, som giør sig al mulig Umage for at bringe Jrland i Oprør, havde angrebet Sekretairen for Jrland, Sir Hen ny Hardinge, paa det groveste; denne lod ham udfordre; men Hr. O'Connel har af visse Aarsager forsvoret at tage imod slige Jnvitationer, og Publikum har nu faaet noget at lee af. Den første forberedende Samling til Parlamentets Aabning er bleven holdet og Underhuset har eenstemmigen valgt Hr. Charles Manners Sutton til Taler. Ministeriet maae giøre Regning paa en heftig Modstand i dette Parlament; Brougham vil stille sig i Spidsen for Oppositionen og angribe Hertugen af Vellingtons Administration paa det heftigste i alle sine Grene, især med Hensyn til de Portugisiske Anliggender. Et Held er det for England at den bedste Forstaaelse dersker imellem det Brittiske og Franske Cabinet angaaende Belgien, da begge Magter have besluttet derved at lagttage den strengeste Neutralitet. Kongen er almindelig yndet; han og Dronningen have nylig besøgt Drurylane=Theatret, hvor de bleve modtagne med en overordentlig Jubel. Kongen vil reise til næste Sommer til Edingburg, og Carl den 10de vil da saalænge foretage en Tour til det nordlige Skotland; han lever nu eensomt i Holprood House, og seer ingen uden sine Franske Ledsagere. – Fyrste Rasumowsky har tilbudt ham sit smukke Palads i Vien; men det er nu afgjort, at han ikke kommer til denne Stad. - Prins Gustav Vasa er afreist derfra til Carlsrube, for at formæles med en Datter af den afdøde Badenske Storhertug. Det hedder at den Østerrigske Keiser foretager store Krigsudrustninger, Tropper blive indkaldte og alt sat paa Krigsfod. Keiseren søger at formaae Ungarerne til en stærk Recrutering. Disse Udrustninger skulle imidlertid allene være foranledigede ved Efterretningen om at Kongen af Frankerige vil lade udtage 108,000 Mand; men den kan ogsaa være en Følge af den giærende Stemning, som hersker i Jtalien, hvor Jndvaanerne i det Piemontesiske og især i Savoien have begyndt at vise sig uroelige. J Staden Annecy begyndte i October Maaned, som det berettes fra Gens, Jndvaanerne, som omtrent udgiøre 4000 Personer, at raabe: vive la liberte, men de bleve pludselig angrebne af det piemontesiske Militair, og 8 af Anførerne bleve grebne og bragte til Chambery. Flere Tropper ere rykkede ind i Provinsen og Fæstningerne sættes i Forsvarstilstand. (Der skal forresten være meget gyldig Aarsag til Misfornøielse i dette Land. - Ogsaa de Preussiske Rhinlande sættes i en DefensionsTilstand, og Kornvarer opkjøbes i Østersøen for at proviantere Fæstningerne; dog troer man ikke at Preussen vil blande sig i de Belgiske Anliggender, i hvor ubehagelige de end maae være for Regieringen, for ikke at collidere med Frankerige og England; saa at det formodentligen vil blive overladt til Stormen der ar udrase af sig selv. - Den Tydske Forbundsdag er bragt i megen Forlegenhed, da Kongen af Nederlandene har anholdt om dens Assistence angaaende Luxemburg. Man kan desuden være overberbeviist om at i nærværende Tidspunkt maae de vigtigste Underhandlinger finde Sted imellem Cabinetterne, J Tydskland bliver det dog stedse meere roeligt. J det Hessiske, hvor det især har giæret, har Politidirekteuren formanet til Troeskab imod Fyrsten, Lydighed imod Lovene, Enighed og Forsoning og tillige publiceret en fuldkommen Tilgivelse og Forglemmelse for alle Deeltagere af de begaaede politiske Uordener, med Undtagelse af de egentlige criminelle Forbrydelser, f. Ex. Udplyndringer af private Personers Eiendomme. Kongen og Dronningen af Baiern have foretaget sig en Reise til Regensborg, hvor Grundstenen er bleven lagt til en Bygning, som har faaet Navnet Valhalla, og som skal indeholde Mindemærker om alle Tydsklands store Mænd i de sidste to Aarhundrede, Kongen lagde selv Grundstenen, og da han løftede Sølvhammeren i Vei ret for at foretage de tre sædvanlige Slag, saa sagde han, Maatte i denne stormfulde Tid alle Tydske holde sammen, ligesom Stenene i denne Bygning!